Cinîyê ke wareyanê Colemêrgî de ciwîyene keyfweşîya xo arde ziwan û vat ê xoza de hûzûr vînenê.
Wareyê Mergabute yê Colemêrgî de cuya yewna qeyde rinde yeno ciwîyayene.  Cinîyê ke saetanê rewî yê serê sibayî  de heywananê xo benê koyan, dime ra dest bi karî kenê. Cinîyî sere sibayî mangan  û nêmroje mêşna û bizanê xo  nîdoşenê û nê şitî ra qatixê sey mast, rûn û penîrî vejenê. Cinîyanê ke ware de goreyê xo cuyeyêk naye ro gama ke heywanê xo pawenê kilaman vanê û govend genê. Camêrdî zî dewe û bajar de xebityenê.
Hecî Nesîbe Îhtîyatoglu ya 70 serrî ya ke heme emrê xo wareyan de ravênayo ard ziwan ke a hûzûr û şayî wareyên de vînena  û va: ‘’ Ware semedê ma sey formêkê cûye yo.  Ma tîya mîyan xoza de yê. Qatixo ke ma hamnan de tîya kenê pêser, kismêkê nê ma roşenê ê bînî zî ma  zimistan xerc kenê û kesêk rê muhtac nêbenê.’’
